Tvrda pornografija
Hardcore, hard ili, doslovno, tvrda pornografija je izraz kojim se opisuju oblici pornografije, prije svega vezani uz slike, fotografije i filmove, koji seksualnu aktivnost prikazuju na eksplicitan način, što obično uključuje prizore penetracije, odnosno muške erekcija i/li ejakulacije. Tvrda pornografija se zbog svoje eksplicitnosti razlikuje od meke pornografije gdje su takvi sadržaji implicitni ili simulirani.

Istorija 
Razlikovanje pornografije na meku i tvrdu se pojavilo 1960-ih, kada su, zbog seksualne revolucije i kolapsa dotadašnjih cenzorskih standarda, široj publici postali dostupni dotada zabranjeni pornografski ili erotski sadržaji. Pod "mekim" sadržajima su počeli smatrati u pravilu oni koji od izvođača/modela nisu zahtijevali eksplicitnu seksualnu aktivnost, odnosno smatrali se manje uvredljivim po javni moral. Razlika se pretočila i u zakone koji su obično bili blagonakloniji prema "mekoj" nego prema "tvrdoj" pornografiji; to se i danas može vidjeti kroz to da se meka pornografija obično može, a tvrda ne može prikazivati na javnoj (zemaljskoj) televiziji.

Zakonske restrikcije 
Njemački zakon ne dozvoljava tvrdu pornografiju bez efektivnog sistema verifikacije dobi, a njemačka institucija Bundesprüfstelle für jugendgefährdende Medien (Savezno odjeljenje za medije štetne po mlade osobe) stavilo je američki porno-sajt YouPorn na svoj indeks. Kao rezultat ovoga, od aprila 2007. njemački sajt Googleovog enginea za pretragu (google.de) klasificirao je youporn.com kao veb-sajt tvrde pornografije i zamijenio ga s linkom do arhiva Chilling Effects, tvrdeći da je "njemačko regulatorno tijelo prijavilo ilegalan materijal".

Reference 

Pornografija